Regulament tombolă
Tombolă evenimente private Diplomatic Mamaia – Tombola Indragostitilor
 
Secțiunea 1. Organizatorul Tombolei
Tombola este organizată de:
S.C. Diplo Events S.R.L. cu sediul în Constanta, Bdl. AL. Lapusneanu nr. 104, înregistrată la Registrul Comerţului cu nr. J2024001016134, Cod de înregistrare fiscală RO 49838698, telefon: 0790 000 326, reprezentată prin CHESPI TAGEDIN, în calitate de administrator, denumită în continuare Diplomatic Mamaia.
Tombola se va derula conform prevederilor prezentului Regulament, care este obligatoriu pentru toți participanții.
Organizatorul își rezervă dreptul de a modifica sau schimba regulamentul, cu obligația de a anunța publicul în mod oficial, în aceeași manieră în care a făcut și informarea inițială.
 
Secțiunea 2. Locul și durata desfășurării tombolei
Tombola se va desfășura în perioada 25.08.2026 – 7.05.2027 și presupune includerea automată a tuturor clienților care au un contract semnat pentru organizarea unei nunti in perioada 8.05.2027 – 31.12.2027, in saloanele Diplomatic Mamaia, cu exceptia evenimentelor organizate in Cortul Lumiere. Ultima zi pentru includerea in tombola este data de 7.05.2027, ceea ce presupune ca toate contractele semnate pana la aceasta data, contracte pentru organizarea de nunti in intervalul mai – decembrie 2027, vor fi incluse automat in marea extragere.
Orice înscriere efectuată după data de 7.05.2027 (inclusiv) nu va fi luată în calcul, cu excepția cazului în care o astfel de continuare ar avea loc ca un rezultat al unui act adițional la prezentul regulament, adus la cunoștința publicului prin modalitățile prevăzute la art. 1 de mai sus.
 
Secțiunea 3. Drepturi și condiții de participare
Tombola este accesibilă tuturor persoanelor fizice, indiferent de naționalitate, domiciliu, rasă, sex sau religie, rezidente în România, care respectă condițiile prezentului Regulament pentru a-și valida participarea. Nu pot participa angajați ai Organizatorului, și nici rudele de gradul I ale acestora. Participarea la această tombolă are valoare de acceptare integrală, liber consimțită și în afara oricărei constrângeri a prevederilor prezentului Regulament. Dreptul de participare aparține în exclusivitate participantului care îndeplinește condițiile impuse de Regulament. Dreptul de participare la tombolă este anulat automat în situația în care o persoană furnizează date sau informații false, eronate sau necorespunzătoare în completarea datelor personale.
Fiecare client Diplomatic Mamaia care are deja un contract semnat sau va semna un contract de avans pentru rezervarea unui eveniment ce se va desfasura pe perioada 8.05.2027 – 31.12.2027, in saloanele Diplomatic Mamaia, cu exceptia evenimentelor organizate in Cortul Lumiere, este înscris automat in Tombola cu premii. Fiecare participant are dreptul la o singură înscriere în Tombolă. Datele furnizate vor permite informarea participanților asupra premiilor câștigate și sunt necesare pentru validarea câștigătorilor.
 
Secțiunea 4. Protecția datelor personale
Tuturor participanților le sunt garantate drepturile în conformitate cu Legea 677/2001 pentru protecția datelor personale cu privire la prelucrarea datelor cu caracter personal și libera circulație a acestor date, respectiv dreptul de informare, dreptul de acces la date, dreptul de intervenție, dreptul de opoziție, dreptul de a nu fi supus unei decizii individuale și dreptul de a se adresa justiției.
Întrucât începând cu 25 mai 2018 a intrat în vigoare Regulamentul nr 679 din 27 aprilie 2016 privind protecția persoanelor în ceea ce privește prelucrarea datelor cu caracter personal și privind libera circulație a acestor date și de aprogare a Directivei 95/46/CE, Diplomatic Mamaia garantează participanților la tombolă :
a)       Dreptul de acces la datele cu caracter personal prelucrate: aveti dreptul de a obtine o confirmare ca se prelucreaza sau nu datele dumneavoastra cu caracter personal, si, in caz afirmativ, aveti acces la tipul de date cu caracter personal si la conditiile prelucrarii lor, prin formularea unei cereri in acest sens catre operator;
b)         Dreptul de a cere rectificarea sau stergerea datelor cu caracter personal: aveti posibilitatea sa solicitati, prin trimiterea unei cereri in acest sens catre operator, rectificarea datelor cu caracter personal care sunt inexacte, suplimentarea datelor cu caracter personal in situatia in care sunt incomplete sau stergerea datelor cu caracter personal in situatiile in care:  (i) datele cu caracter personal nu mai sunt necesare scopului lor initial (si nu exista un nou scop legal pentru prelucrare); (ii) baza legala a prelucrarii o reprezinta consimtamantul persoanei vizate, iar persoana vizata isi retrage consimtamantul, si nu exista niciun alt temei legal pentru prelucrare; (iii) persoana vizata isi exercita dreptul la opozitie si operatorul nu are motive in favoarea continuarii prelucrarii care prevaleaza; (iv) datele cu caracter personal au fost prelucrate ilegal; (v) stergerea este necesara pentru respectarea legislatiei UE sau din Romania; (vi) datele cu caracter personal au fost colectate in legatura cu oferirea de servicii ale societatii informationale catre copii (daca este cazul) pentru care consimtamantul este guvernat de reguli speciale;
c)         Dreptul de a solicita restrictionarea prelucrarii: aveti dreptul sa obtineti restrictionarea prelucrarii in situatiile in care: (i) considerati ca se prelucreaza date cu caracter personal inexacte, pentru o perioada care ii permite operatorului sa verifice exactitatea datelor dumneavoastra cu caracter personal; (ii) prelucrarea este ilegala, dar nu doriti stergerea datelor dumneavoastra cu caracter personal, solicitand  doar restrictionarea utilizarii lor; (iii) in situatia in care operatorul nu mai are nevoie de datele dumneavoastra cu caracter personal pentru prelucrarea lor in scopurile mentionate mai sus, dar dumneavoastra solicitati datele pentru constatarea, exercitarea sau apararea unui drept in instanta sau (iv) dumneavoastra v-ati opus prelucrarii, pentru intervalul de timp in care se verifica daca temeiurile legitime ale operatorului prevaleaza asupra drepturilor persoanei vizate;
d)         Dreptul de a va retrage consimtamantul pentru prelucrare, cand prelucrarea este bazata pe consimtamantul dumneavoastra, fara a afecta legalitatea prelucrarii efectuate pana la momentul retragerii consimtamantului;
e)         Dreptul de a va opune cu privire la prelucrarea datelor cu caracter personal din motive legate de situatia dumneavoastra particulara, atunci cand prelucrarea este intemeiata pe un interes legitim si sa va opuneti in orice moment la prelucrarea datelor cu caracter personal in scopuri de marketing direct, inclusiv crearii de profiluri;
f)          Dreptul de a nu fi obiectul unei decizii bazate exclusiv pe prelucrare automatizată, inclusiv crearea de profiluri, care produce efecte juridice care privesc persoana vizata sau o afecteaza in mod similar intr-o masura semnificativa;
g)         Dreptul la portabilitatea datelor, si anume dreptul de a primi datele dumneavoastra cu caracter personal, pe care le-ati furnizat Organizatorului intr-un format structurat, utilizat in mod curent si care poate fi citit automat si dreptul de a transmite aceste date catre un alt operator, in situatia in care prelucrarea se face in baza consimtamantului dumneavoastra sau executarea unui contract si este efectuata prin mijloace automate;
h)         Dreptul de a depune o plangere in fata Autoritatii Nationale de Supraveghere a Prelucrarii Datelor cu Caracter Personal (ANSPDCP) si dreptul de a va adresa instantelor de judecata competente.
Exercitarea drepturilor mentionate mai sus poate fi facuta in orice moment.
In vederea exercitarii acestor drepturi, va rugam sa ne transmiteti o notificare scrisa, datata si semnata sau in format electronic la urmatoarea adresa de e-mail diplomaticvanzari@gmail.com.
 
Secțiunea 5. Mecanismul tombolei
Clienții Diplomatic Mamaia vor afla de organizarea Tombolei de pe site-ul complexdiplomatic.ro, pagina de FB Diplomatic Mamaia, Instagram Diplomatic Mamaia, panouri publicitare si in cadrul intalnirilor din locatia Diplomatic Mamaia.
Înscrierea la Tombolă se face automat, prin semnarea unui contract de avans pentru organizarea unei nunti in intervalul 8.05.2027 – 31.12.2027, inscrirea se face în perioada 25.08.2026 - 7.05.2027, dar și prin inscrirea automata a contractelor semnate inainte de acest interval de timp. Vor fi desemnati mai multi câștigători, conform premiilor si numarului acestora, enumerate mai jos.  Acestia vor fi trași la sorți in cadrul unei extrageri ce se va desfasura in cadrul locatiei Diplomatic Mamaia in data de 7.05.2027 și vor fi anunțati pe mail / telefon și pe site cel mai târziu in data de 15.05.2027.
 
Secțiunea 6. Premiile tombolei
1. 1 x Voucher de discount 25% din valoarea evenimentului
2. 10 x Voucher de discount 15% din valoarea evenimentului
3. 10 x Voucher de discount 10% din valoarea evenimentului
4. 10 x Voucher de discount 5% din valoarea evenimentului
 
Valoarea bruta a premiilor este de maxim 320000 lei. 
Câștigătorul premiului oferit în cadrul acestei campanii promoționale nu are posibilitatea de a primi contravaloarea în bani a premiului sau schimbarea acestuia cu alte bunuri. Premiul se va oferi sub forma de discount la plata evenimentului rezervat.
 
Secțiunea 7. Desemnarea câștigătorului
Vor fi desemnati 31 de câștigători.  Acestia vor fi identificati prin tragere la sorți in cadrul unei extrageri ce se va desfasura in cadrul locatiei Diplomatic Mamaia in date de 7.05.2027 și vor fi anunțati pe mail / telefon cel mai târziu in data de 15.05.2027.
 
Secțiunea 8. Notificarea și predarea premiului
Câștigătorilor tombolei li se vor aduce la cunoștință rezultatele extragerii până la data de 15.05.2027, după tragerea la sorți, astfel: vor fi contactati prin intermediul datelor de contact completate în contractul de avans si din baza noastra de date. Prin participarea la tombola, participanţii sunt de acord ca, în cazul în care vor câştiga premiul concursului, identitatea câştigătorului şi câştigurile acordate să fie făcute publice şi/sau folosite în scopuri publicitare, fără alte obligaţii sau plăţi din partea Organizatorului.
Primirea premiului se face printr-un act aditional de schimbare de pret al meniului ales, actul aditional se va atasa contractului de avans pe care castigatorul il detine. Aplicarea discountului se face la momentul platii valorii aferente evenimentului. In cazul in care evenimentul se anuleaza, castigatorul nu are dreptul de a solicita vreo plata aferenta acestei Tombole din partea organizatorului; in cazul in care evenimentul se amana, discountul ramane valabil pentru data cand se va desfasura evenimentul.
 
Secțiunea 9. Încetarea tombolei
Prezenta Tombolă va înceta de drept la data de 7.05.2027, și poate înceta înainte de termen numai în cazul producerii unui eveniment de forță majoră, de natură a face imposibilă derularea.
 
Secțiunea 10. Regulamentul tombolei
Regulamentul este disponibil în mod gratuit pe complexdiplomatic.ro. Prin participarea la această tombolă, participanții sunt de acord să se conformeze acestui Regulament. Orice modificări ale prezentului Regulament vor fi comunicate pe contul de Facebook si Instagram Diplomatic Mamaia, cat si pe site-ul complexdiplomatic.ro.
 
Secțiunea 11. Litigii
În cazul unor litigii apărute între Organizator și participanții la tombolă, acestea vor fi soluționate pe cale amiabilă. Dacă nu este posibilă rezolvarea litigiilor pe cale amiabilă, părțile implicate în litigiu vor înainta litigiul spre soluționare instanțelor române competente.
 
Încheiat și semnat astăzi, 24 august 2026.
 
SC Diplo Events SRL
Chespi Tagdin
Administrator
